MOŽNO SPRÍSTUPNIŤ

P r e d k l a d a c i a    s p r á v a

	Zákonom Národnej rady Slovenskej republiky č. 274/1994 Z. z. o Sociálnej poisťovni v znení neskorších predpisov (ďalej len „zákon o Sociálnej poisťovni“) bola zriadená Sociálna poisťovňa ako verejnoprávna inštitúcia, ktorá vykonáva nemocenské poistenie a dôchodkové zabezpečenie podľa osobitných predpisov. 

	Samosprávnymi orgánmi Sociálnej poisťovne podľa § 5 ods. 1 zákona o Sociálnej poisťovni je Správna rada a Dozorná rada. 

	Správna rada podľa § 7 ods. 2 zákona o Sociálnej poisťovni má 21 členov a tvorí sa:

a)	zo siedmych zástupcov navrhnutých odborovými zväzmi a záujmovými združeniami občanov,

b)	zo siedmych zástupcov navrhnutých zamestnávateľskými zväzmi a združeniami, 

c)	zo siedmych zástupcov navrhnutých vládou Slovenskej republiky.

Materiál obsahuje návrh na odvolanie 4 zástupcov štátu  zo  Správnej rady Sociálnej poisťovne (jeden zástupca nebol zvolený po odvolaní MUDr. Rudolfa Štefanoviča,CSc. za MZ SR; dvaja členovia zostávajú naďalej pôsobiť v Správnej rade Sociálnej poisťovne)           a návrh na voľbu 5 zástupcov štátu do Správnej rady Sociálnej poisťovne. 
Podľa § 7 ods. 3 zákona o Sociálnej poisťovni členov Správnej rady volí a odvoláva Národná rada Slovenskej republiky.